આ બધું તમને કદાચ અજુગતું લાગતું હશે, પણ હવેના સમયમાં આ નિમિત્તે પણ યોગ્ય બચત કે રોકાણ થઈ જતું હોય તો ખોટું શું છે? તમારા સંતાનને જ્યારે શિક્ષણ માટે વિદેશ જવું હશે, મોટા થયા બાદ પોતાનું ઘર લેવું હશે કે કોઈ લક્ઝરી કાર લેવી હશે ત્યારે આ જ ભેગાં કરેલાં નાણાં કામ આવશે. જો તમારા પરિવારમાં આ તહેવારો નિમિત્તે આ પ્રકારની ભેટો આપવાની પ્રથા પણ ચાલુ થઈ ગઈ તો એ આગળ જતાં સારી આદત બની રહેશે. નવા વર્ષ નિમિત્તે આ વખતે આટલું નવું કરો કે વિચારો. તમારા પરિવાર માટે આ ઉત્તમ ઉદાહરણ બની રહેશે.